
REFERAT

pentru avizarea Planului Urbanistic de Detaliu – Reconfigurare ZONA MALL, strada Demetriade nr. 1, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22007-006233/01.11.2007, prin care se solicită avizarea din punct de vedere urbanistic a Planului Urbanistic de Detaliu –  Reconfigurare ZONA MALL strada Demetriade nr. 1, Timişoara.
Având în vedere cerinţele Certificatului de Urbanism nr. 6028 din 19.09.2007.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu – Reconfigurare ZONA MALL strada Demetriade nr. 1, Timişoara.
Documentaţia este iniţiată de beneficiarul terenului SC IULIUS MALL Timişoara SA şi elaborată de Birou Individual de Arhitectură Radu Mihăilescu, pr. nr. 04/2007.

Terenurile propuse pentru reconfigurare sunt situate în zona de nord a oraşului, în teritoriul administrativ al Municipiului Timisoara (intravilan) şi sunt delimitate de Calea Lipovei la stânga, strada Demetriade în dreapta, Inelul II de circulaţie în sud şi strada Mitropolit Lăzărescu în partea de nord.
Zona studiată care face obiectul acestei documentaţii nu se afla în zonă protejată sau de protecţie a monumentelor istorice, respectiv zone de interes deosebit, pentru care este necesar avizul Consiliului Judeţean Timiş.

In PUG Timişoara această zonă este cu interdicţie temporară de construire până la aprobare PUZ schimbare de funcţiune, pentru care s-au întocmit anterior documentaţiile PUZ – Zona Antenelor aprobat prin HCL nr. 100/1998 şi PUD – Zona Antenelor aprobat prin HCL nr. 72/2001 documentaţie ce a abrogat PUZ-ul anterior, cu funcţiunea de zonă destinată spaţiilor comerciale şi serviciilor.
Terenul studiat, în suprafaţă totală de 101.561 mp este înscris în C.F. nr. 134424, nr. cadastral 1723/2/1/1/1/1/b/3, 1723/2/1/1/1/1/b/1/b, 1723/2/1/1/1/1/b/1/c, 1723/2/1/1/1/1/b/1/a - 1723/2/1/1/2/a/2, 1723/2/1/1/1/1/b/1/a - 1723/2/1/1/2/a/3, 1723/2/1/1/1/1/b/1/a - 1723/2/1/1/2/a/4, proprietar SC IULIUS GROUP SRL Iaşi, C.F. nr. 142663, nr. cadastral 1723/2/1/1/1/1/b/1/a - 1723/2/1/1/2/a/1/a/1 şi C.F. nr. 143273, nr. cadastral 1723/2/1/1/1/1/b/1/a - 1723/2/1/1/2/a/1/b, proprietar SC IULIUS MALL Timişoara SRL.
După realizarea investiţiei Complex Comercial Iulius Mall Timişoara, dat în folosinţă în octombrie 2005, beneficiarul doreşte demararea etapei a II-a de investiţie, constând în exitinderea complexului existent cu spaţii de parcare şi dotări comerciale, precum şi realizarea unei zone rezidenţiale (locuinţe colective).
Prin documentaţie, obiectivele noi propuse pe amplasament se constituie în ETAPA a II-a de edificare - reconfigurare a complexului IULIUS MALL în 2 zone cu funcţiuni distincte. Astfel, în partea de nord a complexului existent se doreşte realizarea extinderii ansamblului comercial Iulius Mall Timişoara cu un corp ce va conţine 4 nivele generale şi unul parţial, 2 dintre acestea fiind destinate parcărilor ce se vor realiza la demisol şi mezanin, la parter hipermarket, etjul 1 – comerţ mall, etjul 2 – parţial food court, urmând ca toate nivelele să fie legate de nivelele complexului existent. În partea de est, pe terenul liber adiacent Căii Lipovei se propune realizarea unui ansamblu rezidenţial compus din tronsoane înşiruite cu regim de înălţime D+P+5E÷9E. Prin conformarea volumetrică se doreşte a se realiza un front discontinuu la stradă, cu regim de înălţime D+P+5E şi cu accente înalte de P+9E, retras faţă de Calea Lipovei, în conformitate cu planşa de REGLEMENTĂRI nr. A02 din documentaţie.
Circulaţia în zonă este propusă a se remodela, întrucât noile investiţii nu mai pot fi suportate de aceeaşi tramă stradală existentă actualmente, în conformitate cu planşa de Obiective de utilitate publică nr. A03, prin care se propune lărgirea Căii Lipovei cu încă o bandă de circulaţie ce va fi destinată mijloacelor de transport în comun.
Se vor asigura un număr de 2099 de locuri destinate parcărilor, în conformitate cu Avizul Comisiei de Circulatie nr. TH2007-5371/08.11.2007.
Obtinerea Autorizatiei de Construire este conditionata de realizarea locurilor de parcare necesare functiunii propuse exclusiv pe parcelele detinute de beneficiari, in conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 si prelungit cu HCL 139/2007.

Indicii de construibilitate existenţi / propuşi prin documentaţie sunt:
POT existent 24,07%

POT propus 60%
CUT max  = 0,66

CUT propus 2

La realizarea constructiilor se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 176/N/2000 al M.L.P.A.T. ( M.T.C.T.)
Planul Urbanistic de Detaliu –  Reconfigurare ZONA MALL strada Demetriade nr. 1, Timişoara.se va integra în Planul Urbanistic General al Municipiului Timişoara şi va avea o valabilitate de 10 ani. 

